গতকাল থেকেই কলম্বোর আকাশ মেঘে ঢাকা। সাগরে নিম্নচাপ টাপ হয়তো হয়েছে। আজ সকাল থেকে দুপুর পর্যন্ত ফোঁটা ফোঁটা বৃষ্টি হয়েছে। অনেকটা সময় সেটা বন্ধ ছিল। এ রিপোর্ট যখন লিখছি তখন শ্রীলঙ্কা সময় বিকাল ৬টা ১০। এই মুহূর্তে আবার গুঁড়ি গুঁড়ি বৃষ্টি শুরু হয়েছে। আকাশে মেঘেরও কমতি নেই। ঘন মেঘে ভারি হয়ে আছে কলম্বোর আকাশ। মাঠের অবস্থাও খুব একটা সুবিধার মনে হচ্ছে না। উইকেটসহ পুরো মাঠ ঢেকে রাখা হয়েছে কাভার দিয়ে। শ্রীলঙ্কা ভারত ম্যাচ শুরু হওয়ার কথা সন্ধ্যা সাড়ে সাতটায়। কিন্তু যা অবস্থা তাতে নির্ধারিত সময়ে খেলা শুরু হয় কি না সন্দেহ।